CELEX: 62010CA0421
Language: sk
Date: 2011-10-06 00:00:00
Title: Vec C-421/10: Rozsudok Súdneho dvora (piata komora) zo 6. októbra 2011 (návrh na začatie prejudiciálneho konania, ktorý podal Bundesfinanzhof — Nemecko) — Finanzamt Deggendorf/Markus Stoppelkamp ako správca konkurznej podstaty majetku Haralda Raaba (DPH — Šiesta smernica — Článok 21 ods. 1 písm. b) — Určenie miesta daňovej povinnosti — Plnenia poskytnuté poskytovateľom služby, ktorý je usadený v tom istom štáte ako príjemca služby, ale sídlo svojej hospodárskej činnosti má v inom štáte — Pojem „zdaniteľná osoba usadená v zahraničí“ )

26.11.2011   
            
            
               SK
            
            
               Úradný vestník Európskej únie
            
            
               C 347/5
            
         Rozsudok Súdneho dvora (piata komora) zo 6. októbra 2011 (návrh na začatie prejudiciálneho konania, ktorý podal Bundesfinanzhof — Nemecko) — Finanzamt Deggendorf/Markus Stoppelkamp ako správca konkurznej podstaty majetku Haralda Raaba
   (Vec C-421/10) (1)
   
   (DPH - Šiesta smernica - Článok 21 ods. 1 písm. b) - Určenie miesta daňovej povinnosti - Plnenia poskytnuté poskytovateľom služby, ktorý je usadený v tom istom štáte ako príjemca služby, ale sídlo svojej hospodárskej činnosti má v inom štáte - Pojem „zdaniteľná osoba usadená v zahraničí“)
   2011/C 347/07
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobca: Finanzamt Deggendorf
   
      Žalovaný: Markus Stoppelkamp ako správca konkurznej podstaty majetku Haralda Raaba
   
      Predmet veci
   
   Návrh na začatie prejudiciálneho konania — Bundesfinanzhof — Výklad článku 21 ods. 1 písm. b) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Určenie miesta daňovej povinnosti — Plnenia poskytnuté poskytovateľom služby, ktorý je usadený v tom istom členskom štáte ako príjemca tejto služby, ale sídlo svojej hospodárskej činnosti má v inom členskom štáte — Pojem „zdaniteľná osoba usadená v zahraničí“
   
      Výrok rozsudku
   
   Článok 21 ods. 1 písm. b) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 2000/65/ES zo 17. októbra 2000, sa musí vykladať v tom zmysle, že na to, aby sporná zdaniteľná osoba bola považovaná za „platiteľa dane, ktorý nemá sídlo na území štátu“, postačuje, aby mala sídlo svojej hospodárskej činnosti v zahraničí.
   
      (1)  Ú. v. EÚ C 317, 20.11.2010.